Diari Oficial de la Generalitat Valenciana


Sumari del DOGV 5239, del 12-04-2006 (2006/4152)

RESOLUCIÓ de 15 de març de 2006, de la directora general del Servef, per la qual s'autoritza una transferència de crèdit entre línies de subvenció del capítol IV del subprograma 322.51 .Foment d'ocupació. per un import de 870.000 euros.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5239

Data del DOGV
:   12-04-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/4152


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 15 de març de 2006, de la directora general del Servef, per la qual s'autoritza una transferència de crèdit entre línies de subvenció del capítol IV del subprograma 322.51 .Foment d'ocupació. per un import de 870.000 euros. [2006/X4152]  
Com a conseqüència de les gelades ocorregudes durant el primer trimestre de l'any 2005 a la Comunitat Valenciana, es van produir elevats danys materials que van incidir de forma directa en l'ocupació.  
A través del Decret 22/05, de 4 de febrer, de la Generalitat Valenciana es van establir determinades ajudes per a pal·liar els danys que s'havien produït, entre les quals s'incloïa el finançament de projectes que suposaren la contractació de treballadors/es als municipis més afectats per la pèrdua d'activitat com a conseqüència d'aquestes gelades.  
Per a finançar aquestes ajudes es va generar crèdit en el Pressupost del SERVEF per un import de 5.000.000 €, de fons no condicionats de la Generalitat Valenciana, en el capítol IV, del subprograma 322.51 .Foment d'ocupació., en la línia de subvenció genèrica T2941 .Ocupació pública amb corporacions locals, PAMER, salari jove i comarques de l'interior. .  
Al tancament de l'exercici pressupostari 2005, han quedat pendents obligacions degudament adquirides per un import de 870.000 €, que han de ser ateses a càrrec del Pressupost 2006.  
Atés que en el pressupost del SERVEF en el subprograma 322.51 per a aquest exercici figura la mateixa línia de subvenció genèrica, on el crèdit es va generar l'any passat, la Direcció General d'Ocupació i Inserció Laboral proposa transferir crèdit per un import de 870.000 €, de fons no condicionats de la Generalitat Valenciana, a la línia T2941 .Ocupació pública i desenvolupament local. que es finançarà minorant el crèdit, corresponent a aquests mateixos fons, de la línia de subvenció genèrica T0212 .Foment d'ocupació emprenedors. del mateix subprograma, ja que les previsions d'execució permeten la minoració proposada.  
Per tot això, vist l'informe favorable de la Intervenció Delegada en el SERVEF de data 24 de març de 2006, tenint en compte el que es disposa en el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (articles 32 i 33), en la Llei 15/2005, de 26 de desembre, de Pressupostos de la Generalitat Valenciana per a l'exercici 2006 (articles 17 i 20) i en el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Autoritzar la transferència de crèdit següent entre línies de subvenció d'un mateix subprograma i capítol, finançada amb fons no condicionats de la Generalitat Valenciana d'acord amb el detall següent:  
Aplicació pressupostària de despesa que disminueix: Import:  
64.16.88.8345.38949.4 Línia T0212 -870.000,00 €  
Aplicació pressupostària de despesa que augmenta: Import:  
05.28.23.0205.17985.2 Línia T2941 +870.000,00 €  
València, 15 de març de 2006.. La directora general: Ana Encabo Balbín.  
ANNEX DE LÍNIES DE SUBVENCIÓ EXERCICI 2005.   
TRANSFERÈNCIES CORRENTS   
CODI SUBPROGRAMA: EXPEDIENT:   
322.51 FOMENT D'OCUPACIÓ 31.008/06  
CODI: T0212  
DENOMINACIÓ: FOMENT D'OCUPACIÓ emprenedors  
IMPORT: 88.530.469,00  
BENEFICIARIS: Desocupats i autònoms, perceptors desoc. modalitat pagament únic, empreses o projectes qualificats I+E  
REGULACIÓ: Genèrica  
DESCRIPCIÓ I FINALITAT: Ajudes a desoc. que es constituïsquen en treb. autònoms i profess. i també ajuda a 1a contractac. del seu primer treb. Ajudes al pagament de quotes de Seg. Soc. als treb. perceptors de desocupació mod. pagament únic. Ajudes a empreses projectes I+E   
 AP. G.V. NO CONDICIONADA: 0,00  
 FONS FINALISTES (FSE): 2.296.000,00  
 AP. CONDICIONADA G.V.: 984.000,00  
 FONS FINALISTES (Àrea Ocupació): 81.214.607,00  
CODI: T2941  
DENOMINACIÓ: OCUPACIÓ PÚBLICA I DESENVOLUPAMENT LOCAL.  
IMPORT: 70.731.862,00  
BENEFICIARIS: C.L, ent. dep. Adm. Local, O. de l'Est. i de GV., E. P., O.A., ISFL i ent. priv., que subscriguen PTE   
REGULACIÓ: Genèrica  
DESCRIPCIÓ I FINALITAT: Finança. dels costos salarials dels treb. desocup. que siguen contractats per a l'execució d'obres i servicis d'int. gral. i social, o actuac. medioambient., salari jove i el progr. de coms int. Contr. AEDL i Pactes T. Ocupació.  
AP. G.V. NO CONDICIONADA: 1.301.000,00  
FONS FINALISTES (FSE): 1.302.000,00  
AP. CONDICIONADA G.V.: 558.000,00  
FONS FINALISTES (Àrea Ocupació): 15.896.604,00